Ar Guens Jean Mary

Ar Guens Jean Mary se yon powèt ayisyen, eslamè ak jounalis kiltirèl, yo konnen l pou eksplorasyon li nan frajilite ak kondisyon moun atravè zèv literè li yo. Li te fèt nan lane 1992 nan Pòtoprens, Ayiti 

 Biyografi 
Ar Guens Jean Mary, fèt an Ayiti 23 juillet 1992, li se ekriven, pèfòmè, kwonikè, libretis, dramatij ak animatè atelye ekriti ak lekti sibjektif. Li gen fòmasyon nan syans edikasyon (Université Publique du Sud-Est) kote li te espesyalize li nan literati frankofòn ak filozofi. Aktyèlman lap pouswiv yon Mastè nan «Literati, patrimwàn ak imanite nimerik» nan Institut Universitaire des Sciences (IUS). Li se otè plizyè rekèy powèm ki reflete vwa li nan literati kontanporen karayib lan. Zèv li yo eksplore sitou tematik idantite, memwa ak kilti kreyòl. Li itilize souvan eleman mitoloji ak fòlklò espas antiyè an, pou ofri yon pi bèl pèspektiv sou koulè lokal Ayiti ak mond lan.

Nan lane 2021, li te genyen dezyèm Prix Normandie nan kenzyèm edisyon konkou "Chanson sans frontières"  . Li koyekri de pyès teyat avèk metèz an sèn ongwàz lan Franciska Éry ak konpozitè britaniko-chinwa Alex Ho : « SEISME», nomine pou Prix Digital FEDORA 2022 aprè ki prezante nan Opéra Montpellier nan fevriye 2024, ak «Step by step», li menm nan Opéra Comédie nan lane 2023, avèk patisipasyon atis ak mizisyen Opéra Orchestre National Montpellier. Epi an jen nan menm ane an, li benefisye bous UNESCO TRANSCULTURA ki te pèmèt li ale reprezante Ayiti nan 40èm Marché de la Poésie nan kapital Pari, bò kote nèf powèt karayib anglosakson. Li te prezante kòm youn nan vwa k ap parèt nan literati Karayib la 

Jean Mary se otè plizyè koleksyon pwezi. Premye koleksyon li an, (Le Nil noir de la vallée blanche) (2017), te pibliye nan edisyon À Toi, touswuit aprè li te pibliye yon lòt ki se (À la poésie blessée par balles) (2019), pibliye nan Edisyon Pont de l'Europe. Twazyèm liv li a, La bouche du poète n'est pas un anus ordinaire  swivi En plein coeur du je (2021), ki te pibliye nan Edisyon Florezon, te kontinye konsolide repitasyon li kòm yon gwo powèt nan rejyon an. Dènye travay li, Wòch se premye pwen m voye deja (2023), te resevwa Prix International  de l'invention poétique et de la traduction en langue(s) creole(s) nan Matinik (Association Balisaille) .

Li se anyen bousye Festival Quatre Chemins (2020) e depi 2022 l ap patisipe nan Contrepoint du Festival Théâtre de l'université Laval (Kebèk), kote lap kolabore ak atis son ak vizyèl. 

Anplis liv li yo, Ar Guens Jean Mary te kontribye nan plizyè jounal literè entènasyonal ak antoloji, san bilye Recours au Poème, magazin Pro/pr(o) ak èd fakilte lèt Sòbòn. Yo itilize zèv li yo nan plizyè antoloji tankou Rimbaud et moi epi li te kolabore ak plizyè inisyativ kiltirèl, pandan l ap agrandi prezans literè li.

Li ranpote Prix ETC de la Caraïbe pou tèks  sila a Sueur Anonyme (2025), menm epòk lan li seksyone pami 100 loreya program Cap In novation de OIF bò kote 6 lòt patriyòt.

 Travay 

 Le Nil noir de la vallée blanche,, Éditions À Toi, 2017  .
 À la poésie blessée par balles, Éditions du Pont de l'Europe, 2019  .
 La bouche du poète n'est pas un anus ordinaire, Éditions Floraison, 2021  .
 Wòch se premye pwen m deja, LEGS Edisyon, 2023  .

 Onè 

 dezyèm pri nan 15yèm edisyon konpetisyon Chansons Sans Frontières (2021).
 Seleksyone pou pwogram UNESCO TRANSCULTURA pou reprezante Ayiti nan 40tchyèm Mache Pwezi nan lakou Pari (2023).
 Loreya pri entènasyonal pou envansyon powetik ak tradiksyon an kreyòl nan Festival Me nan peyi Matinik ak asosyasyon Balizay (2023).

 https://lenouvelliste.com/article/259926/ar-guens-jean-mary-laureat-du-prix-etc-caraibe-avec-sueur-anonyme